ጠቅላይ ሚኒስትሩ ቤንያሚን ኔታኒያሁ በጉቦና በማጭበርበር የክስ ሂደት ላይ ቢሆኑም አሁንም ግን የእሥራኤልን ህልውና ለማስጠበቅ ተፍ ተፍ ማለታቸውን ቀጥሏል። ከዚህም በተጓዳኝ ደግሞ በኦባማ ጊዜ የዞረባቸውን የአሜሪካን ፊት በዶናልድ ትራምፕ ዘመን እየተመለሰ መሆኑን ማሳያ መሆኑን ከተለያየ ወገኖች እየተነሳ ይገኛል። ለዚህም ባለፉት ጊዜያት የፀጥታው ምክር ቤት አባላት አሜሪካን ጨምሮ በኢራን የኒውክሌር ጉዳይ ላይ ያስተላለፈው ውሣኔ ኔታናሁን እንቅልፍ የነሳቸው ጉዳይ ነበር። እኚህ ጠቅላይ ሚኒስትር ከዚህ የሥጋት ደጃፍ የመገኘታቸው ዕውነታ ግን፤ ከእሥራኤል ደህንነት በላይ በአገራቸው ውስጥ የነበራቸውን የፖለቲካ ተቀባይነት በከፍተኛ ሁኔታ እየተሸረሸረ መምጣቱ መሆኑን በወቅቱ በስፋት ሲነገር ቆየቷል። ከዚህ በተጨማሪ ደግሞ በዓለም አቀፍ መገናኛ ብዙሃን የኢራን የኒውክሌር ስምምነት፣ ኦባማ በኔታናሁ ላይ የተቀዳጁት ዲፕሎማሲያው ድል ተደርጎም ተነግሯል። በዚህ መንገድ ሲብጠለጠሉ የነበሩ ኔታኒያሁ በዶናልድ ትራምፕ ጊዜ ሥጋታቸው እንዲሻር በማድረግ አዲስ ምዕራፍ የሚያስ ጀምራቸው እንደሚሆን ከተለያዩ አቅጣጫዎች መሰማቱ ቀጥሏል።
